open-index/open-wikipedia-markdown huggingface dataset:
হাম্মাদিয়া হাই স্কুল

**হাম্মাদিয়া হাই স্কুল** (ইংরেজি: Hammadia High School) পুরান ঢাকার একটি বিদ্যালয়। যেখানে প্রথম শ্রেণি থেকে দশম শ্রেণি পর্যন্ত ছাত্রছাত্রীরা অধ্যায়ন করতে পারে। বিদ্যালয়টি ১৯৪০ সালে প্রতিষ্ঠিত হয়, এবং এটি পুরান ঢাকার একটি গুরুত্বপূর্ণ বিদ্যালয়। এটি পুরাতন ঢাকার আরমানীটোলায় অবস্থিত। বিদ্যালয়টির EIIN নাম্বার ১০৮১৩৩। বর্তমানে বিদ্যালয়ের প্রধান শিক্ষক জনাব সুরাইয়া বেগম।

## বিখ্যাত ব্যক্তিত্ব
এই বিদ্যালয়ে কিছু ছাত্র পরবর্তীকালে বিখ্যাত হয়ে উঠেন। তাদের মধ্যে 
* ওমর আলী
* হাসনাত আব্দুল হাই
* মোঃ উজ্জ্বল হোসেন (ঢাবি শিক্ষক)

## তথ্যসূত্র

বিষয়শ্রেণী:১৯৪০-এ ব্রিটিশ ভারতে প্রতিষ্ঠিত
বিষয়শ্রেণী:মাদ্রাসা হতে রূপান্তরিত বিদ্যালয়
বিষয়শ্রেণী:১৯৪০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:পুরান ঢাকা
বিষয়শ্রেণী:ঢাকার বিদ্যালয়
ঝুরিভাজা

**ঝুরিভাজা** বা **মুরুক্কু** কুড়কুড়ে মুড়মুড়ে দক্ষিণ এশীয় খাবার। খাবারটির প্রচলন ঘটে ভারতের তামিলনাড়ু রাজ্য থেকে। বাংলাদেশে এটি ঝুরিভাজা নামে পরিচিত। মুরুক্কু নামটি এসেছে তামিল শব্দ முறுக்கு থেকে যার অর্থ প্যাঁচানো। খাবারটি বাংলাদেশ, ভারতা, শ্রীলঙ্কা, মালয়েশিয়ায় বেশ জনপ্রিয়।

চালের আটা এবং ডালের আটা দিয়ে এটা তৈরী করা হয়। অনেক স্থানে এটাকে চাকলি বলা হয়। চাকলি এরকমই দেখতে আরেকটি খাবার যা ছোলার আটা দিয়ে তৈরী করা হয়।

## উপাদান এবং প্রস্তুতি
ঝুরিভাজার প্রধান উপাদান চালের আটা এবং মাষকলাইয়ের আটা। পরিমাণ মত আটাকে পানি, লবণ, মৌরি, সরিষা বীজ বা তিল বীজের সাথে মিশ্রিত করা হয়। মিশ্রণটিকে হাত অথবা কোন উপকরণের সাহায্যে সর্পিকালারে প্যাঁচানো হয়। এরপর এগুলোকে তেলে কড়া ভাজা হয়।

## প্রকারভেদ
ঝুরিভাজার অনেক প্রকারভেদ আছে। তামিল নাড়ুতে হাতে তৈরি ঝুরিভাজাকে বলা হয় **কাই মুরুক্কু** যার অর্থ হাত মুরুক্কু। ফিতা আকৃতির ঝুরিভাজাকে বলা হয় পাকোড়া মুরুক্কু। তামিল নাড়ুর মানাপ্পারাই শহরের ঝুরিভাজা বিখ্যাত, মানাপ্পারাই মুরুক্কু নামেই সমধিক পরিচিত। ২০১০ সালে তামিল নাড়ু সরকার মানাপ্পারাই মুরুক্কুর জন্য জিওগ্রাফিক্যাল ইন্ডিকেশনের আবেদন করে।

## চিত্রমালা

File:Murukku1.jpg | কাই মুরুক্কু
File:KaiMurukku.JPG | হাতে তৈরী বড় আকারের কাই মুরুক্কু
File:Muruuku.jpg|thumb | মুরুক্কু


## তথ্যসূত্র

## বহিঃসংযোগ

*https://www.youtube.com/watch?v=1mJnY8C1Rbo, Preparation of Kai murukku (Hand spun murukku)
*https://www.youtube.com/watch?v=nkbU8AjXC5o, Preparation of Rice murukku

বিষয়শ্রেণী:বাংলাদেশী খাবার
বিষয়শ্রেণী:তামিল রন্ধনশৈলী
বিষয়শ্রেণী:কলাইয়ের পদ
বিষয়শ্রেণী:ভারতীয় হালকা জলখাবার
চকলি

**চাকলি** একটি ভারতীয় খাবার যা সাধারণত নাস্তা হিসেবে খাওয়া হয়, সর্পিলাকার দেখতে যার উপরের অংশে কাঁটাযুক্ত থাকে। চাকলি সাধারনত চালের আটা, বাংলা ছোলা এবং মাষকলাইয়ের ডাল দিয়ে প্রস্তুত করা হয়। ডাল ব্যবহারের মাত্রার উপর ভিত্তি করে চাকলির অনেক প্রকারভেদ আছে। অনেকস্থানে ঝুরিভাজা কে চাকলি বলা হয় কিন্তু ঝুরিভাজাতে বাংলা ছোলা ব্যবহার করা হয় না।

## নাম
অঞ্চলভেদে চাকলি বিভিন্ন নামে পরিচিত। মারাঠিঃ চাকালি, কন্নড়ঃ চাক্কুলি, গুজরাতিঃ চাক্রি, তেলেগুঃ চাক্রালু ও জান্তিকালু, কোঙ্কনীঃ চাক্রি বা চাক্কুলি।

ঝুরিভাজা চাকলির মত দেখতে। কাডবোলি এরকমই একধরনের খাবার যা শুধুমাত্র হাত দিয়ে তৈরী করা হয়। ইন্দোনেশিয়াতে ঝুরিভাজা এবং চাকলি জাতীয় সকল খাবার *আকার কেলাপা* নামে পরিচিত।

## উপাদান ও প্রস্তুতি
এর উপাদান হচ্ছে চালের আটা, ছোলা, মাষকলাইয়ের ডাল। অন্যান্য উপাদানের মধ্যে আছে হলুদ, লবণ, জিরা, মসলা এবং তেল। কোথাও কোথাও মুগ এবং অড়হড় ডাল ব্যবহার করা হয়.।

গরম পানির সাথে সবকিছু একত্রে মিশিয়ে ময়দার তাল তৈরী করা হয়। এই তাল দিয়ে ছাঁচে ফেলে বৃত্তাকার গঠন দেয়া হয়। বাদামী না হওয়া পর্যন্ত গরম তেলে কড়া ভাজা করা হয়। ঝাঝরি চামচের সাহায্যে তেল ঝরিয়ে ঠান্ডা করে পরিবেশন করা হয়।

## তথ্যসূত্র

## বহিঃসংযোগ

বিষয়শ্রেণী:ভারতীয় খাদ্য
বিষয়শ্রেণী:ভারতীয় হালকা জলখাবার
বিষয়শ্রেণী:কলাইয়ের পদ
অবতারবাদ

থাম্ব|অবতরবাদ
**অবতরবাদ** হচ্ছে এক ধরনের মতবাদ যেখানে সৃষ্টিকর্তা মানবকুলকে সঠিক পথে পরিচালিত করার উদ্দেশ্যে মাঝে মাঝে মানুষ বা অপর কোন জাগতিক রুপ নিয়ে বা অবতার হয়ে পৃথিবীতে আবির্ভূত হন। অন্যভাবে বলতে গেলে মানুষ বা জাগতিক কোন প্রানীকে সকল দোষ ত্রুটির ঊদ্ধে এবং সর্বজ্ঞ ও মহাক্ষমতার অধিকারী হিসাবে বিবেচনা করার নাম অবতারবাদ। যারা এই মতবাদে বিশ্বাস করে তাদের অবতারবাদের অনুসারী বলা হয়।

## উদাহরণ
হিন্দুরা শ্রীরামচন্দ্র, শ্রীকৃষ্ণকে ভগবান মনে করে।

খ্রিস্টানরা যীশুকে।

যুগে যুগে রাজনৈতিকভাবে এই অবতারবাদকে ব্যবহার করা হয়েছে কোন নেতা বা রাজাকে তাদের অনুসারীরা সকল দোষ ত্রুটির ঊদ্ধে এবং সর্বজ্ঞ ও মহাক্ষমতার অধিকারী হিসাবে বিবেচনা করে অন্ধ অনুসরণ করত এবং অনেক সময় সৃষ্টিকর্তা আসনে বসিয়ে পুজাও করতো, এধরনের অন্ধ অনুসারীদেরকে অবতারবাদের অনুসারী হিসাবে বিবেচনা করা হয়। এ ধরনের নেতা বা রাজাকেও অবতার হিসাবে বিবেচনা করা হয়।

## তথ্যসূত্র

বিষয়শ্রেণী:হিন্দু দর্শন
বিষয়শ্রেণী:অবতার
বিষয়শ্রেণী:ধর্মীয় বিশ্বাস ও মতবাদ
বিষয়শ্রেণী:ঈশ্বরের ধারণা
আঁতাঁত

কোন বিষয়ে একইরূপ নীতি বা কর্মধারা গ্রহণের উদ্দেশ্যে দুই বা ততোধিক রাষ্টের সমঝোতাকেই বলা হয় আঁতাত (Entente)। ত্রিশক্তি আঁতাত ছিল ত্রিশক্তি মৈত্রীর হুমকি মোকাবেলায় গড়ে ওঠা ইউরোপীয় সামরিক জোট।

## উদাহরণ
১৯০৪ সালে যুক্তরাজ্য ও ফ্রান্সের মধ্যে মিশরে ব্রিটিশ প্রভাব ও মরক্কোতে ফরাসি প্রভাব রাখতে যুক্তরাজ্য ও ফ্রান্সের মধ্যে আঁতাত গড়ে উঠেছিল।

## আঁতাতের ইতিহাস
* ১৯০৪ সালে ফ্রান্স এবং যুক্তরাজ্যের মধ্যে রাষ্ট্রীয় বলিষ্ঠ আঁতাত।
* ১৯০৭ সালে যুক্তরাজ্য এবং রাশিয়ার মধ্যে অ্যাংলো-রাশিয়ান আঁতাত।
* গ্রেট ব্রিটেন, ফ্রান্স ও রাশিয়া নিজেদের মধ্যে গঠিত ত্রিশক্তি আঁতাত।
* ১৯২০ থেকে ১৯৩৮ চেকোস্লোভাকিয়া, রোমানিয়া, ও যুগোস্লাভিয়ার মধ্যে লিটল আঁতাত।
* ১৯৩৪ থেকে ১৯৩৮ গ্রিস, তুরস্ক, রোমানিয়া ও যুগোস্লাভিয়ার মধ্যে বলকান আঁতাত।
* ১৯৩৪ থেকে ১৯৩৯ লিত্ভা, লাটভিয়া, এবং এস্তোনিয়ার মধ্যে বাল্টিক আঁতাত।
* ১৯৫৯ থেকে ১৯৬৬ আইভরি কোস্ট, বুরকিনা ফাসো, বেনিন, নাইজার, এবং টোগোর মধ্যে Entente de Conseil।
* নভেম্বর ২০১০ সালে ঘোষণা ব্রিটিশ ও ফরাসি সরকারের মধ্যে সহযোগিতা (Frugale Entente)।

## তথ্যসূত্র
কডবোলি

**কডোবলি** বা **কডাবোলি** (কোঙ্কনী ও মারাঠীঃ कडबोळी) হচ্ছে মহারাষ্ট্রের একটি ঐতিহ্যবাহী খাবার। কডবোলি প্রস্তুতিতে ছোলা, মাষকলাই, মুগ, চালের আটা, লবণ এবং স্বাদের জন্য ঝাল, জিরা ইত্যাদি ব্যবহার করা হয়। কর্ণাটকে **কডবালে** বলে একই ধরনের খাবার তৈরী হয় কিন্তু সেখানে শুধুমাত্রা চাল ও মাষকলাইয়ের ডাল ব্যবহার করা হয়।

## অন্যান্য তথ্য
বায়ুনিরোধক পাত্রে কডবোলি সংরক্ষণ করলে কয়েকসপ্তাহ পর্যন্ত রাখা যায়। তাই যখন খুশী খাওয়া যায় এই খাবার। মহারাষ্ট্র, অন্ধ্র প্রদেশ এবং কর্ণাটকে কডোবোলি প্রস্তুত করা হয়।

## তথ্যসূত্র

বিষয়শ্রেণী:ভারতীয় খাদ্য
বিষয়শ্রেণী:ভারতীয় হালকা জলখাবার
বিষয়শ্রেণী:মহারাষ্ট্রীয় রন্ধনশৈলী
ডাকটিকিটে টিনটিন

thumb|right|টিনটিনকে নিয়ে প্রথম ডাকটিকিট।
বেলজীয় কার্টুনিস্ট হার্জের লেখা ও আঁকা *[[দুঃসাহসী টিনটিন]]* কমিকস সিরিজের স্মরণে বিশ্বের বিভিন্ন দেশে যত ডাকটিকিট প্রকাশিত হয়েছে তার একটি তালিকা নিচে দেওয়া হলো।

## ডাকটিকিট-তালিকা
### বেলজিয়াম, ১৯৭৯
১৯৬৯ সালের পহেলা অক্টোবর একটি এককালীন ডাকটিকিট প্রকাশ করা হয়। ডাকটিকিটে দেখা যায় টিনটিন ও কুট্টুস আতশ কাচ দিয়ে স্ট্যাম্প দেখছে, যেটাতে ক্যাপ্টেন হ্যাডকের ছবি আছে। হ্যারি থম্পসনের *টিনটিন, হার্জ অ্যান্ড হিজ ক্রিয়েশন* বইয়ের প্রচ্ছদে ডাকটিকিটের ছবিটি ব্যবহৃত হয়েছে।

### নেদারল্যান্ডস, ১৯৯৯
দুটি ডাকটিকিট প্রকাশিত হয় ১৯৯৯ সালের সেপ্টেম্বরে। *[[চাঁদে টিনটিন]]* কমিকসের দুটি ছবি এতে ব্যবহৃত হয়।

### বেলজিয়াম, ১৯৯৯
১৫ই অক্টোবর প্রকাশিত এই ডাকটিকিটে মুন রকেটের ছবি ছিল।

### ফ্রান্স, ২০০০
১১ই মার্চ একটি এককালীন ডাকটিকিট ও একটি মিনিশীট প্রকাশিত হয়।

### বেলজিয়াম, ২০০০
একটি ঐককালীন ডাকটিকিট যার ছবিতে দেখা যায়, টিনটিন হার্জের পুতুল নিয়ে খেলছে।

### কঙ্গো প্রজাতন্ত্র/বেলজিয়াম, ২০০১
*[[কঙ্গোয় টিনটিন]]* কমিকসের ছবিগুলো ব্যবহার করে কঙ্গো ও বেলজিয়ামের যৌথ প্রকাশনা।

### বেলজিয়াম, ২০০৪
২০০৪ সালের ফেব্রুয়ারিতে টিনটিনের ৭৫তম বার্ষিকী, *[[চাঁদে টিনটিন]]* বইয়ের ৫০ বছর পূর্তি এবং নীল আর্মস্ট্রংয়ের চাঁদে অবতরণের ৩৫ বছর উপলক্ষে বেলজীয় পোস্ট অফিস পাঁচটি ডাকটিকিট প্রকাশ করে।

### বেলজিয়াম, ২০০৭
হার্জের জন্মশতবার্ষিকী উদযাপনে বেলজীয় পোস্ট অফিস এক সিরিজে ২৫টি ডাকটিকিট প্রকাশ করে, যার ২৪টিতে ছিল ভিন্ন ভিন্ন ভাষায় কমিকসগুলোর প্রচ্ছদ আর ১টিতে ছিল হার্জের ছবি।

### ফ্রান্স, ২০০৭
এক সেটে ৬টি ডাকটিকিট প্রকাশ করা হয়, প্রতিটিতে একেক চরিত্রের ছবি: টিনটিন ও কুট্টুস, প্রফেসর ক্যালকুলাস, ক্যাপ্টেন হ্যাডক, জনসন ও রনসন, বিয়াঙ্কা কাস্তাফিয়র এবং চ্যাং। ছয়টি ডাকটিকিটের ছবি সংবলিত একটি মিনিশীটও এর সাথে বের করা হয়েছে।

## আরও দেখুন
টিনটিন-অঙ্কিত মুদ্রা

## বহিঃসংযোগ
*The universe of Tintin - Tintin in stamps
*Philately of Hergé and Tintin with descriptions and illustrations of 95 postal items

Postage stamps
বিষয়শ্রেণী:ডাকটিকেট
বিষয়শ্রেণী:কাগজজাত দ্রব্য
বিষয়শ্রেণী:টিনটিন
সবজি তরকারি

**সব্জি তরকারি** হচ্ছে মশলা দিয়ে রান্না করা সবজি যা বাংলাদেশ, ভারত, পাকিস্তান এবং নেপালে খুবই জনপ্রিয়। এই তরকারি রান্নার একাধিক প্রণালী রয়েছে। কোনটি খুবই সহজ এবং কোনটি বেশ জটিল। দক্ষিণ এশিয়ার দেশসমূহে সবজি তরকারি প্রায় প্রতিদিনই খাওয়া হয়। উত্তর প্রদেশ এবং হায়দ্রাবাদের নবাবেরা নতুন নতুন সবজি তরকারি আবিষ্কার এবং প্রচারে গুরুত্বপূর্ণ ভূমিকা রেখেছেন।

## তথ্যসূত্র

বিষয়শ্রেণী:বাংলাদেশী খাবার
বিষয়শ্রেণী:নেপালি খাবার
বিষয়শ্রেণী:পাকিস্তানি খাবার
বিষয়শ্রেণী:ভারতীয় খাদ্য
বিষয়শ্রেণী:বাঙালি রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:নেপালি রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:বিহারি রন্ধনশৈলী
বিষয়শ্রেণী:ভারতীয় তরকারি
বিষয়শ্রেণী:উত্তর ভারতীয় রন্ধনশৈলী
বিষয়শ্রেণী:সবজির পদ
মাছের মাথার তরকারি

**মাছের মাথা তরকারি** হচ্ছে একটি খাবার যা সিঙ্গাপুরে ও মালয়েশিয়ায় জনপ্রিয়, এটি ভারতীয় এবং চীনা রীতিতে রান্না করা হয়।&nbsp; লাল স্ন্যাপার এরা মাথা কেরল-শৈলী তে হালকা ঝোল করে রান্না করা হয় যার সঙ্গে ওকরা এবং বেগুন জাতীয় সবজি ব্যবহার করে। এটা সাধারনত ভাত বা রুটির সঙ্গে পরিবেশন করা হয়।

## ইতিহাস
মাছের মাথার তরকারি মালয়েশিয়া এবং সিঙ্গাপুরের অধিবাসী এবং পর্যটকদের কাছে খুবই জনপ্রিয়। যদিও এটাকে হকারের কাছে বিক্রি হওয়া খাবারের মধ্যে ফেলা হয় না। কিন্তু এক ধরনের মাছের মাথার তরকারি হকার এবং ফুড স্টলে পাওয়া যায়। মৃৎপাত্রে পরিবেশন করা হয়। দাম ১০-২০ ডলারের মধ্যে থাকে।

## প্রস্তুতি
মাছের ঝোলে বেশি করে আসামি তেতুলের রস দেওয়া হয়, ফলে টক-মিষ্টি একটা স্বাদ চলে আসে। এই মাছের মাথার তরকারির ঝোল সাধারত পাতলা এবং গোলাপী রঙের হয়। তরকারির সংগে নির্দিষ্ট পরিমাণ নারকেলের দুধ দেওয়া হয়।

## আরও দেখুন
* মুড়ো ঘন্ট 
* মাছের মাথা দিয়ে চচ্চরি

## তথ্যসূত্র

বিষয়শ্রেণী:নেপালি খাবার
বিষয়শ্রেণী:সিঙ্গাপুরীয় রন্ধনশৈলী
বিষয়শ্রেণী:মালয়েশীয় রন্ধনশৈলী
বিষয়শ্রেণী:দক্ষিণ-পূর্ব এশীয় তরকারি
২য় একাডেমি পুরস্কার

**২য় একাডেমি পুরস্কার** অনুষ্ঠান, একাডেমি অব মোশন পিকচার আর্টস অ্যান্ড সায়েন্সেস (এএমপিএএস) প্রদত্ত বার্ষিক চলচ্চিত্র পুরস্কার, য ১ আগস্ট, ১৯২৮ থেকে ৩১ জুলাই, ১৯২৯ পর্যন্ত মুক্তিপ্রাপ্ত চলচ্চিত্রকে সম্মান প্রদানের জন্য দেওয়া হয়। পুরস্কার প্রদান অনুষ্ঠান ১৯৩০ সালের ৩ এপ্রিল লস অ্যাঞ্জেলেস, ক্যালিফোর্নিয়ার অ্যাম্বাসেডর হোটেলে অনুষ্ঠিত হয়।
লস অ্যাঞ্জেলেসের স্থানীয় বেতার তরঙ্গ কেএনএক্সে অনুষ্ঠানটি সম্প্রচারিত হয়।

এই বছর প্রথম ও শেষ (২০১৭ পর্যন্ত) কোন চলচ্চিত্র একাধিক পুরস্কার পায় নি। *[[দ্য ব্রডওয়ে মেলোডি]]* শ্রেষ্ঠ চলচ্চিত্র পুরস্কার বিজয়ী সাতটি চলচ্চিত্রের (অন্যগুলো হল *[[উইংস (১৯২৭-এর চলচ্চিত্র)|উইংস]]*, *[[গ্র্যান্ড হোটেল (চলচ্চিত্র)|গ্র্যান্ড হোটেল]]*, *[[ক্যাভালকেড (১৯৩৩-এর চলচ্চিত্র)|ক্যাভালকেড]]*, *[[হ্যামলেট (১৯৪৮-এর চলচ্চিত্র)|হ্যামলেট]]*, *[[দ্য সাউন্ড অফ মিউজিক (চলচ্চিত্র)|দ্য সাউন্ড অফ মিউজিক]]*, ও *[[টাইটানিক (১৯৯৭-এর চলচ্চিত্র)|টাইটানিক]]*) দ্বিতীয় চলচ্চিত্র যা শ্রেষ্ঠ চিত্রনাট্যের মনোনয়ন পায় নি এবং তিনটি চলচ্চিত্রের (অন্যগুলো হল *গ্র্যান্ড হোটেল* ও *[[মিউটিনি অন দ্য বাউন্টি (১৯৩৫-এর চলচ্চিত্র)|মিউটিনি অন দ্য বাউন্টি]]*) প্রথম চলচ্চিত্র যা অন্য কোন পুরস্কার লাভ করে নি। *[[দ্য ডিভাইন লেডি]]* একমাত্র চলচ্চিত্র যা শ্রেষ্ঠ চলচ্চিত্রের মনোনয়ন না পেয়েও শ্রেষ্ঠ পরিচালকের পুরস্কার লাভ করে।

## পুরস্কার
বিজয়ীরা প্রথমে উল্লেখিত ও  দিয়ে নির্দেশিত।

## একাধিক মনোনয়ন ও পুরস্কার
নিম্নোক্ত চলচ্চিত্রগুলো একাধিক মনোনয়ন লাভ করে:
* **৫টি:** *[[দ্য প্যাট্রিয়ট (১৯২৮-এর চলচ্চিত্র)|দ্য প্যাট্রিয়ট]]* ও *[[ইন ওল্ড অ্যারিজোনা]]*
* **৩টি:** *[[দ্য ব্রডওয়ে মেলোডি]]*, *[[অ্যালিবাই (১৯২৯-এর চলচ্চিত্র)|অ্যালিবাই]]*, ও *[[দ্য ডিভাইন লেডি]]*
* **২টি:** *[[মাদাম এক্স (১৯২৯-এর চলচ্চিত্র)|মাদাম এক্স]]*, *[[দ্য ভ্যালিয়্যান্ট (১৯২৯-এর চলচ্চিত্র)|দ্য ভ্যালিয়্যান্ট]]*, *[[আউয়ার ড্যান্সিং ডটার্স]]*, ও *[[স্ট্রীট অ্যাঞ্জেল (১৯২৮-এর চলচ্চিত্র)|স্ট্রীট অ্যাঞ্জেল]]*
* এই বছর কোন চলচ্চিত্র একাধিক পুরস্কার লাভ করে নি।

## আরও দেখুন
* চলচ্চিত্রে ১৯২৮
* চলচ্চিত্রে ১৯২৯

## তথ্যসূত্র

## বহিঃসংযোগ
*FilmSite.org writeup of 1928/29 Academy Awards
*Academy Awards Database 

বিষয়শ্রেণী:একাডেমি পুরস্কার অনুষ্ঠান
বিষয়শ্রেণী:১৯২৯-এর চলচ্চিত্র পুরস্কার
বিষয়শ্রেণী:ক্যালিফোর্নিয়ায় ১৯২৯
বিষয়শ্রেণী:মার্কিন চলচ্চিত্রে ১৯৩০
বিষয়শ্রেণী:এপ্রিল ১৯৩০-এর ঘটনাবলী
বিষয়শ্রেণী:১৯২৮-এর চলচ্চিত্র পুরস্কার
কিমা

**কিমা** হচ্ছে দক্ষিণ এশীয় দেশসমূহের একটি ঐতিহ্যবাহী খাবার। শব্দটি সম্ভব গ্রীক শব্দ κιμάς থেকে এসেছে যার অর্থ পেষা মাংস। এটা সাধারনত ছাগল বা ভেড়ার মাংসের সাথে সিমের বিচি বা আলুর সাথে পেষা হয়। যে কোন মাংস থেকেই কিমা প্রস্তুত করা যায়। কিমাকে কাবাবেও রুপান্তরিত করা যায়। অনেক সময় সিঙাড়া, সামুসা বা নানের মধ্যে কিমা ব্যবহার করা হয়। একই ধরনের খাবার আর্মেনিয়ায় *ঘিমা* ղեյմա এবং তুরষ্কে ''কিইমা" kıyma নামে পরিচিত।

## উপাদান
কিমার উপাদান হিসেবে ব্যবহার করা হয় পেষা মাংস, ঘি, পেঁয়াজ, হলুদ, আদা, মরিচ, মটরশুটি এবং মশলা ।

## প্রস্তুতপ্রণালী
মাংসের কিমা প্রস্তত করার আগে কিমার জন্য সঠিক মাংস নির্বাচন করতে হবে। শুধু মাংস বেছে নিতে হবে।  কোনো প্রকার হাড়, রগ অথবা চর্বি কিছু থাকবে না। থাকলে কেটে নিতে হবে। রানের মাংস ভালো হবে।

ব্লেন্ডারের সাহায্যে অথবা কিমা তৈরির যন্ত্রের সাহায্যে কিমা তৈরী করা যায়। কিমার মেশিন দিয়ে করলে খুব সুন্দর লম্বা লম্বা কিমা বের হয়।

## তথ্যসূত্র

## বহিঃসংযোগ
* Traditional Keema Recipes & Videos from Indian subcontinent 

বিষয়শ্রেণী:বাঙালি খাবার
বিষয়শ্রেণী:ভারতীয় খাদ্য
বিষয়শ্রেণী:পাকিস্তানি খাবার
বিষয়শ্রেণী:কাবাব
বিষয়শ্রেণী:নেপালি খাবার
বিষয়শ্রেণী:কিমা
বিষয়শ্রেণী:মাংস শিল্প
ফণীশ্বরনাথ রেণু

**ফণীশ্বরনাথ রেণু** (১৯২১ — ১১ এপ্রিল, ১৯৭৭) প্রখ্যাত হিন্দি সাহিত্যিক ও স্বাধীনতা সংগ্রামী।

## প্রারম্ভিক জীবন
ফণীশ্বরনাথ মণ্ডল একজন হিন্দি প্রগতিশীল সাহিত্যের এক অবিস্মরণীয় গল্পকার। তার জন্ম বিহারের পূর্নিয়া জেলার ওরাহিতে। তার পিতা শীলানাথ মন্ডলের কাছেই তিনি প্রাথমিক লেখাপড়া করেন। নেপালের কৈরালা পরিবারে থাকাকালীন সেদেশের বিরাটনগর হতে ম্যাট্রিক পাশ করেন। কাশী বিশ্ববিদ্যালয়ে পড়াকালীন ভারত ছাড়ো আন্দোলনে যোগ দেন।

## সাহিত্য
তার বিখ্যাত উপন্যাস ময়লি আঁচল প্রকাশিত হয় ১৯৫৪ খৃষ্টাব্দে। এই সাহিত্যকর্ম তাকে সার্বিক পরিচিতি এনে দেয়। 'ময়লি আঁচল' বাংলা (ময়লা আঁচল) ছাড়াও অনেক ভাষায় অনূদিত হয়েছে। এই কাহিনীর পরবর্তী অংশ 'পরতী পরিকথা'। চাকরিজীবী মহিলাদের নিয়ে লেখা উপন্যাস 'দীর্ঘতপা' একসময় পাটনায় বিতর্কের সৃষ্টি করে। গ্রামীণ মানুষের বঞ্চনা ও শোষণ ছিল তার কাহিনীর উপজীব্য বিষয়। তার ছোটগল্প ছোট ও বড় পর্দায় চলচ্চিত্রায়িত হয়েছে। প্রথম জীবনে কবিতা লিখতেন। স্মৃতিকথা, রিপোর্টাজ ইত্যাদিও লিখেছেন। 'আদিম রাত্রি কি মহক' ও 'ঠুমরী' হল তার ছোটগল্প সংকলন। সাহিত্যিক সতীনাথ ভাদুড়ীর সাথে হৃদ্যতার সম্পর্ক ছিল। তিনি সতীনাথ ভাদুড়ীকে নিয়ে বাংলায় 'ভাদুড়ীজি' নামে দীর্ঘ স্মৃতিকথা রচনা করেন। বাংলার হাংরি সাহিত্য আন্দোলনকে স্বাগত জানিয়েছিলেন তিনি।

## রাজনীতি
১৯৪২ এর ভারত ছাড়ো আন্দোলনে যোগদান করে কারাবাস হয়। ভাগলপুর সেন্ট্রাল জেলে তার সহ রাজবন্দী ছিলেন সতীনাথ ভাদুড়ী। নেপালের রানাশাহীর বিরুদ্ধে সশস্ত্র বিপ্লবী আন্দোলনেও অংশ নিয়েছেন ১৯৫০ সালে। বিহারের প্রগতিশীল লেখক সংঘে জড়িত ছিলেন। জীবনের শেষ লগ্নে জরুরী অবস্থানকালীন জয়প্রকাশ নারায়নের আন্দোলনের সাথেও যুক্ত হন তিনি এবং জেলে যান। জরুরী অবস্থা ও শিল্পী সাহিত্যিকদের কন্ঠরোধের প্রতিবাদস্বরূপ তার প্রাপ্ত পদ্মশ্রী পুরস্কার ফিরিয়ে দেন ও স্বাধীনতা সংগ্রামী ভাতা প্রত্যাখ্যান করেন ফণীশ্বরনাথ রেণু।

## মৃত্যু
১১ এপ্রিল, ১৯৭৭ মৃত্যুবরণ করেন এই সাহিত্যিক।

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:১৯৭৭-এ মৃত্যু
বিষয়শ্রেণী:ভারতীয় সাহিত্যিক
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:২০শ শতাব্দীর স্মৃতিকথাকার
বিষয়শ্রেণী:ভারতীয় স্মৃতিকথাকার
বিষয়শ্রেণী:মিথিলার লেখক
বিষয়শ্রেণী:হিন্দি ভাষার লেখক
বিষয়শ্রেণী:ভারতীয় পুরুষ ঔপন্যাসিক
বিষয়শ্রেণী:সাহিত্য ও শিক্ষায় পদ্মশ্রী প্রাপক
বিষয়শ্রেণী:আরারিয়া জেলার ব্যক্তি
কলাপাতা ভাত

**কলা পাতা ভাত** হচ্ছে দক্ষিণ ভারতের ভাত পরিবেশনের ঐতিহ্যবাহী পদ্ধতি। প্রাচীনকালে বাংলাদেশ সহ কলাগাছ জন্মে দক্ষিণ এশিয়ার অঞ্চলসমূহে বিবাহ, শ্রাদ্ধ, চল্লিশায় কলাপাতায় ভাত পরিবেশনের প্রচলন ছিলো। দক্ষিণ ভারত সংলগ্ন মালয়েশিয়া এবং সিংগাপুরেও অভিবাসী দক্ষিণ ভারতীয়দের কল্যাণে কলাপাতা ভাতের দেখা পাওয়া যায়। এখনও অনেক অঞ্চলে বিভিন্ন অনুষ্ঠানে কলাপাতায় ভাত খাওয়া প্রচলিত আছে।

এছাড়াও কোনো কোনো গ্রাম্য অঞ্চলে আত্মীয়ের সমাবেশেও কলা পাতায় ভাত বেড়ে খাওয়া হয়।
## বর্ণনা
কলাপাতা ভাতে কলা পাতার উপর সাদা ভাত পরিবেশন করা হয় সাথে থাকে সব্জি তরকারি, আচার, পাপড় এবং অঞ্চল ভেদের অন্যান্য সামগ্রী(সাধারণত টক, লবণাক্ত, মশলাযুক্ত)। কলাপাতা একবার ব্যবহারযোগ্য থালা হিসেবে ব্যবহার করা হয়। প্রশস্ত পাতা এবং সহজলভ্যতার কারণে কলাপাতা ব্যবহার করা হয়। জলাভূমি অঞ্চলে কলাপাতার বদলে **পদ্মপাতা**য় ভাত পরিবেশন করা হয়। সাধারনত সব্জি ডাল ভাতের উপর দেওয়া হয়। অনেকসময় সিদ্ধ ডিম, ভাজা মাংস, মাছও দেওয়া হয়। অনেক স্থানে প্রথমে ডাল এবং পরে দই পরিবেশন করা হয়।

কলাপাতায় পরিবেশিত খাবার হাত দিয়ে খাওয়া হয়। দক্ষিণ ভারতে একটি রীতি প্রচলিত আছে। খাওয়া শেষে উক্ত ব্যক্তি তার পাতাটিকে ভেতরের দিকে ভাঁজ করবে যাতে যিনি খাওয়ালেন তার প্রতি শ্রদ্ধা প্রদর্শন হবে। শ্রাদ্ধে খাবার খেয়ে পাতাটিকে বাইরের দিকে ভাঁজ করা হয় পরিবারের প্রতি সমবেদনা প্রকাশের নিদর্শন হিসেবে। অন্য সময়ে পেছনের দিকে ভাঁজ করা দৃষ্টিকটু হিসেবে বিবেচনা করা হয়।

## তথ্যসূত্র

বিষয়শ্রেণী:খাদ্য
বিষয়শ্রেণী:কলা পাতা
বিষয়শ্রেণী:ভাত
পাঁপড়

**পাপড়** বা **পাপড়ম** হচ্ছে পাতলা, কুড়মুড়ে, থালাকৃতির খাবার যা দক্ষিণ এশিয়ার দেশসমূহে জনপ্রিয়। এটা সাধারনত মাষকলাই ডাল থেকে তৈরী করা হয়। মসুর, ছোলা, চাল, আলু থেকে তৈরী আটা দিয়ে পাপড় তৈরী করা যায়।

বাংলাদেশ ভারত, পাকিস্তান, নেপাল, শ্রীলংকায় পাপড় ভাজা নাস্তা হিসেবে পরিবেশন করা হয়। অনেক সময় পাঁপড়ের সাথে পেঁয়াজ কুচি, গাজর কুচি, চাটনি পরিবেশন করা হয়। ভারতের কিছু কিছু অঞ্চলে পাঁপড় শুকিয়ে না ভেজে তরকারি এবং সব্জির সাথে রান্না করা হয়। তামিল নাড়ুতে পাপড়কে আপ্পালাম এবং কেরালায় পাপ্পাড়াম বলা হয়।

## নামকরণ
পাপড়ের দক্ষিণী নাম **পাপড়ম** এসেছে তামিল শব্দ பப்படம் ** থেকে,  যা সংস্কৃত শব্দ  (*পর্পত*) থেকে উদ্ভূত।  

## আঞ্চলিক প্রকারভেদ
অঞ্চলভেদে পাঁপড়ের রেসিপি আলাদা হয়। এমনকি একেক পরিবারের তৈরি করা পাঁপড়ের স্বাদ একেক রকম। সাধারণত মসুর, ছোলার, মাষকলাই, চাল, আলু ইত্যাদির গুড়ো বা খামি থেকে পাঁপড় প্রস্তুত করা হয়। লবণ, বাদাম তেল খামির সাথে যোগ করলে স্বাদে বৈচিত্র্য আসে। একই ভাবে মরিচ, জিরা, হলুদ, গোলমরিচ ইত্যাদি যোগ করা হয়। অনেক সময় বেকিং সোডাও যোগ করা হয়। খামিকে পাতলা রুটির মত করে বেলে রোদে শুকানো হয়। এরপর তাওয়ার উপর, সরাসরি আগুনে অথবা মাইক্রোওভেনে কড়া করে ভাজা হয়।

## চিত্রশালা

Image:Stack of papadums.jpg|পাঁপড় ভাজা 
File:Rice papad.jpg|চালের পাঁপড় 
File:Urad Indian Papad.jpg|মাষকলাই পাঁপড় 
File:Potato Papad.jpg|thumb|আলু পাঁপড় 
Image:Paparis em Lisboa.JPG|*Paparis* served in Lisbon, Portugal
File:Dal Fry Tadka, Cumin Rice, Roasted Papad on the side.jpg|Toasted papad served with dal and rice 
File:Roasting Papadums.jpg|সেকা পাঁপড়
Image:Roasted Papad - Howrah 2013-11-02 4068.jpg|সেকা পাঁপড়
Image:Masala Papads.JPG|মসলা পাঁপড় 
Fried_Masala_Papad.jpg|ভাজা মসলা পাঁপড়


## তথ্যসূত্র

## বহিঃসংযোগ

বিষয়শ্রেণী:ভারতীয় হালকা জলখাবার
বিষয়শ্রেণী:পাকিস্তানি রুটি
বিষয়শ্রেণী:ভারতীয় রুটি
বিষয়শ্রেণী:ভারতীয় ঝটপট খাবার
বিষয়শ্রেণী:তামিল রন্ধনশৈলী
বিষয়শ্রেণী:কেরল রন্ধনশৈলী
বিষয়শ্রেণী:কর্ণাটকের রন্ধনশৈলী
বিষয়শ্রেণী:তেলেঙ্গানার রন্ধনশৈলী
বিষয়শ্রেণী:অন্ধ্র রন্ধনশৈলী
বিষয়শ্রেণী:নেপালি রন্ধনশৈলী
রেণু সেন (বসু)

**রেণু সেন (বসু)** (২৮ ডিসেম্বর,১৯০৯ - ২ জুলাই ১৯৪১) একজন বাঙালি মহিলা বিপ্লববাদী ও সমাজকর্মী। ভারতের স্বাধীনতা আন্দোলনে তিনি অংশগ্রহণ করেছিলেন।

## প্রারম্ভিক জীবন
রেণু সেনের জন্ম ব্রিটিশ ভারতে ঢাকার মুন্সীগঞ্জে তার মাতুলালয়ে। তার আদি নিবাস ছিল সোনারং। পিতা বিনোদবিহারী সেন ও মায়ের নাম কুসুমকনা সেন। অল্পবয়েসে দাদু উমাচরন সেনের প্রাথমিক শিক্ষা পান রেণু। ১৪/১৫ বছর বয়েসে মুন্সীগঞ্জ স্কুল থেকে ঢাকায় প্রখ্যাত বিপ্লবী নেত্রী লীলা নাগের 'দীপালী' স্কুলে ভর্তি হন। ১৯৩০ সালে বি.এ পাশ করেন।

## বিপ্লবী আন্দোলনে
১৯৩০ খ্রিষ্টাব্দের ১৬ সেপ্টেম্বর তিনি গ্রেপ্তার হন। ডালহৌসি বোমা মামলা ও সশস্ত্র বিপ্লবী আন্দোলনে যোগাযোগ থাকার দরুন তার কারাবাস হয় ১৯৩১ সালে। জেল থেকেই এম.এ পরীক্ষায় পাশ করেন। ১৯৩৭ খ্রিষ্টাব্দে মুন্সীগঞ্জে অন্তরীন থাকাকালীন অন্তরীন বন্দী হিসেবে ভাতা বা উপার্জনের সুযোগ দাবী করে আবেদন জানান। কোনো উত্তর না পেয়ে অন্তরীন আইন ভঙ্গ করেন। এই মামলায় সরকারের বিরুদ্ধে কলকাতা হাইকোর্টে তার জয় হয়।

## অন্যান্য কাজ
১৯৩০ সালে লীলা নাগের পরিকল্পনা অনুসারে কলকাতায় 'ছাত্রী ভবন ও দীপালি ছাত্রী সংঘ' কেন্দ্র প্রতিষ্ঠা করেছিলেন। কলকাতায় ছাত্রীদের থাকার জন্যে হোস্টেল কম ছিল, তাদের জন্যে এই আবাসিকা গড়ে ওঠে তার উদ্যোগে। দীপালী' ছাত্রী সংঘ বাংলার নারীকল্যাণ ও বিপ্লবী আন্দোলনে এক সুপরিচিত নাম। লীলা নাগের সম্পাদনায় নারীমুক্তি ও স্বাধীনতা আন্দোলন সংক্রান্ত 'জয়শ্রী' পত্রিকা প্রকাশে তার উদ্যোগ ও সাংগঠনিক ক্ষমতা প্রশংসনীয়। বরিশালে মহিলা আত্মরক্ষা সমিতির সম্মেলনে গ্রামে গ্রামে ঘুরে প্রচার করেছেন কর্মদক্ষতার সাথে। ১৯৪০ সালে বিপ্লবী ও গবেষক ড. অতীন্দ্রনাথ বসুর সাথে তার বিবাহ হয়।

## মৃত্যু
২ জুলাই, ১৯৪১ সালে মাত্র ৩১ বছর বয়েসে তিনি মারা যান।

## তথ্যসূত্র

বিষয়শ্রেণী:১৯০৯-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৪১-এ মৃত্যু
বিষয়শ্রেণী:নারী বিপ্লবী
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:ঢাকা জেলার ব্যক্তি
বিষয়শ্রেণী:ঢাকার বিপ্লবী
বিষয়শ্রেণী:সোনারংয়ের ব্যক্তি
রিকশাচিত্র

**রিকশাচিত্র** বা **রিকশা আর্ট** বা **ত্রিচক্রযানচিত্র** বাংলাদেশের, নব্য-রোমান্টিকতার মধ্যে আবির্ভূত একটি শিল্প ধারা। এই শিল্পকে বহমান ঐতিহ্য বা লিভিং ট্রেডিশনও বলা হয়।এই ধরনের চিত্রকর্ম ভারতের কিছু জায়গায়ও দেখা যায়।

এ ক্ষেত্রে স্থানীয় রাস্তার শিল্পী কর্তৃক ক্যানভাস হিসাবে রিকশার পিছনে ছোট ছোট অনুষঙ্গে এই বিশেষ চিত্রকলা লক্ষ করা যায়। যেখানে রিকশার মালিকের ইচ্ছায় হুডে বিভিন্ন ল্যান্ডস্কেপ ও পোর্ট্রেট চিত্রায়ন করা হয়।

২০২৩ সালে ইউনেসকোর বিমূর্ত সাংস্কৃতিক ঐতিহ্য হিসেবে স্বীকৃতি পায় ঢাকা শহরের ‘রিকশা ও রিকশাচিত্র’।

## ইতিহাস
বিশ শতকের প্রথমভাগে, মূলত ত্রিশের দশকে, ঢাকাসহ বাংলাদেশের আরো কয়েকটি জায়গায় রিকশার প্রচলন ঘটে। তবে সেসময়কার অর্থাৎ ত্রিশ ও চল্লিশের দশকে বাংলাদেশের রিকশাচিত্র সম্পর্কে তেমন কোন তথ্য জানা না গেলেও পঞ্চাশ ও ষাটের দশক থেকে এর ধারাবাহিক ইতিহাস জানা যায়। এই দীর্ঘ সময়ে অসংখ্য মোটিফ এঁকেছেন শিল্পীরা।

## উদ্দেশ্য
রিকশাকে সুসজ্জিত ও আকর্ষণীয় করাই হলো রিকশা আর্টের মূল লক্ষ্য। সাধারণত শিল্পীরা মহাজন এবং ক্রেতাদের চাহিদা অনুযায়ী ছবি এঁকে থাকেন।

## বাংলাদেশে রিকশাচিত্র
বাহারী ও শৌখিন পরিবহন হিসেবে ঢাকায় রিকশার আগমন ১৯৪৭-এর দেশভাগের পর এবং তখন থেকেই সূত্রপাত রিকশাচিত্রের, পঞ্চাশ ও ষাটের দশক থেকে যা এ অঞ্চলে জনপ্রিয় হয়ে ওঠে। বাংলাদেশে রিকশাচিত্র ১৯৫০ এর দিকে ফিরে তাকালে দেখা যায়  জ্যামিতিক নকশার পাশাপাশি ফুল, পাখি এমনকি জনপ্রিয় নায়ক-নায়িকাদের ছবি আঁকারও প্রচলন ছিল। যদিও উচ্চবিত্ত শ্রেণীর লোকজন রিকশাচিত্রের মর্যাদা সম্পর্কে অতোটা ওয়াকিবহাল নন এবং কিছুটা হেয় করেই দেখে থাকেন.।

ষাটের দশকে চলচ্চিত্র তারকাদের প্রতিকৃতি, স্বাধীনতাপরবর্তী সময়ে মুক্তিযুদ্ধ ও সত্তরের দশকের পর বর্ধিত ঢাকার কাল্পনিক দৃশ্য রিকশাচিত্রের প্রধান উপজীব্য ছিল। এ ছাড়া গ্রামীণ জনজীবন, প্রাকৃতিক দৃশ্য, মিথ বা ধর্মীয় কিংবদন্তি, স্মৃতিসৌধ, সংসদ ভবন, শহীদ মিনার, তাজমহল, সিনেমার দৃশ্য, রাস্তা ও পশুপাখির ছবি রিকশাচিত্রকে করেছে বৈচিত্র্যময়।

## চিত্রশালা

## তথ্যসূত্র

বিষয়শ্রেণী:চিত্রশিল্প
বিষয়শ্রেণী:দৃশ্যকলা মাধ্যম
বিষয়শ্রেণী:ভারতীয় চিত্রকর্ম
বিষয়শ্রেণী:ভারতের শিল্পকলা
বিষয়শ্রেণী:বাংলাদেশের শিল্পকলা
বিষয়শ্রেণী:পাকিস্তানের শিল্পকলা
বিষয়শ্রেণী:মানব চালিত যানবাহন
বিষয়শ্রেণী:রিকশা
বীরেন্দ্রনাথ সরকার

**বীরেন্দ্রনাথ সরকার** (? — ৩ এপ্রিল, ১৯৭১) একজন বাঙালি স্বাধীনতা সংগ্রামী, জাতীয়তাবাদী আইনজীবী ও বাংলাদেশের মুক্তিযুদ্ধের শহীদ।

## প্রারম্ভিক জীবন
বীরেন্দ্রনাথ সরকারের জন্ম রাজশাহী জেলার বাগমারা এলাকায়। রাজশাহী বিবি হিন্দু একাডেমি থেকে প্রবেশিকা পাশ করেন ১৯৩২ সালে। রাজশাহী কলেজ থেকে ১৯৩৬ খ্রিষ্টাব্দে আই.এ, ১৯৩৮ খ্রিষ্টাব্দে বি.এ পাস করেন। ছাত্রাবস্থাতেই বিপ্লবী রাজনীতিতে হাতেখড়ি হয়।

## স্বাধীনতা আন্দোলন
প্রথমে তিনি বেঙ্গল ভলান্টিয়ার্সের সদস্য ছিলেন। যাঁদের সঙ্গে তিনি রাজনীতি করেছেন, তাদের মধ্যে মহারাজ ত্রৈলোক্যনাথ চক্রবর্তীর নাম উল্লেখযোগ্য। স্বাধীনতা আন্দোলনে যোগ দেওয়ার অপরাধে, ১৯৩৯ সালে ব্রিটিশ সরকার তাকে বন্দী করে। দ্বিতীয় বিশ্বযুদ্ধের শুরুতে বন্দী হয়েছিলেন। মুক্তি পান ১৯৪৫ সালে। আজাদ আজাদ হিন্দ ফৌজের আন্দোলনে ছাত্র-যুবদের মধ্যে নেতৃত্ব দেন তিনি।

## নাচোল বিদ্রোহ
জেলে থাকাকালীন আইন পড়েছিলেন তিনি। নাচোল বিদ্রোহে সংগ্রামী নারী ইলা মিত্রর মামলায় বীরেন্দ্রনাথ সরকার কনিষ্ঠ আইনজীবী হিসেবে তার পক্ষে লড়েন কারণ সরকারের রোষানলে পড়ার ভয়ে তার পক্ষে মামলা করার জন্য প্রথম দিকে প্রবীণ আইনজীবীরা কেউই এগিয়ে আসেননি। এই বিখ্যাত মামলায় সরকারপক্ষের বাঘা বাঘা আইনজীবীর সঙ্গে লড়াই করেছিলেন আদালতে। এছাড়াও গরিব কৃষক আন্দীলনকারী, অসহায় মানুষদের হয়ে স্বতপ্রবৃত্ত হয়ে বিনা পারিশ্রমিকে মামলা করতেন সর্বজনশ্রদ্ধেয় আইনজীবী বীরেন্দ্রনাথ সরকার। রাজসাহী প্রেস ক্লাবের প্রতিষ্ঠাতা সভাপতি ছিলেন তিনি।

## ভাষা আন্দোলন ও মুক্তিযুদ্ধে
তার জীবনের বিরাট অংশই কেটেছে বিভিন্ন জেলে বা অন্তরীন অবস্থায়। পাকিস্তান গঠিত হওয়ার পরেও কারাবন্দী ছিলেন এই আজীবন বিপ্লবী। কমিউনিস্ট কর্মী আতাউর রহমান ও তার নেতৃত্বে ১৯৪৮ সাল থেকেই রাজশাহীতে বাংলা ভাষার পক্ষে আন্দোলন-সংগ্রাম শুরু হয়েছিল। বাংলাদেশ বাংলাদেশ মুক্তিযুদ্ধর সমর্থনে সমাবেশ ও মিছিলে বীরেন্দ্রনাথ সরকার ছিলেন বিশেষ ভূমিকায়। ২৫ মার্চ রাত থেকে পাকিস্তান সেনাবাহিনী গণহত্যা শুরু করলে তিনি মাতৃভূমি ত্যাগ করে যাননি। তার গভীর বিশ্বাস ছিল, *‘অজাতশত্রু মানুষ আমি, কেউ আমাকে হত্যা করবে না।’* শুভানুধ্যায়ীরা তাকে বহুবার দেশ ছেড়ে ভারতে চলে যেতে অনুরোধ করলেও সাহসী বীরেন্দ্রনাথ পরোয়া করেননি।

## মৃত্যু
১৯৭১ খ্রিষ্টাব্দের ৩ এপ্রিল রাজশাহী শহরে অবস্থানরত পাকিস্তান সেনাবাহিনীর একটি দল রাতে বীরেন্দ্রনাথের বাড়ি ঘেরাও করে। ঘাতকবাহিনী ঘুমন্ত অবস্থায় এই মহান বিপ্লবীকে গুলি করে হত্যা করে।

## তথ্যসূত্র

বিষয়শ্রেণী:১৯৭১-এ মৃত্যু
বিষয়শ্রেণী:রাজশাহী জেলার ব্যক্তি
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাঙালি বিপ্লবী
বিষয়শ্রেণী:বাংলাদেশী বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
ল্য মোঁদ দের্জে

thumb|right|150px|''ল্য মোঁদ দের্জে'' বইটির ইংরেজি সংস্করণ ''টিনটিন অ্যান্ড দ্য ওয়ার্ল্ড অফ এর্জে'' বইয়ের ইংরেজি প্রচ্ছদ
***ল্য মোঁদ দের্জে*** (; "এর্জের বিশ্ব") ব্যনোয়া পেতেরসের লেখা একটি বই যেটিতে বেলজীয় কার্টুনশিল্পী এর্জে এবং তার সৃষ্টি *[[দুঃসাহসী টিনটিন]]* কমিক ধারাবাহিকের ব্যাখ্যাচিত্রসহ কালপঞ্জি বিবৃত হয়েছে।

## সমাদর
এর্জে এবং টিনটিন সম্পর্কিত বইয়ের অনেক তালিকায় *ল্য মোঁদ দের্জে* স্থান পেয়েছে। *এন্টারটেইনমেন্ট উইকলি* সাময়িকী মন্তব্য করে যে বইটি "টিনটিনের উপরে রচিত প্রশংসনীয় একটি বিবরণ, যেখানে এই ছোট্ট নায়কের সব রহস্য জমা করা হয়েছে।"

## অনুবাদ
* ফরাসি: *Le monde d'Hergé* (১৯৮৩)
* ইংরেজি: *Tintin and the World of Hergé: An Illustrated History* (১৯৮৮)
* সুয়েডীয়: *Hergé - Boken om Tintin och hans skapare* (১৯৮৩)
* জার্মান: *Hergé - Ein Leben für die Comics* (১৯৮৩)

## তথ্যসূত্র

বিষয়শ্রেণী:টিনটিন
বিষয়শ্রেণী:কমিকস সম্পর্কে বই
বিষয়শ্রেণী:১৯৮৮
বিষয়শ্রেণী:১৯৮৮-এর বই
টিনটিন সম্পর্কিত বইয়ের তালিকা

thumb|150px|''হার্জ, সান অফ টিনটিন''
[thumb|150px|''[টিনটিন অ্যান্ড দ্য ওয়ার্ল্ড অফ হার্জ*]]
বেলজীয় কার্টুনিস্ট [[এর্জে|হার্জের]] *দুঃসাহসী টিনটিন* কমিকস সিরিজ সম্পর্কিত বইসমূহের একটি তালিকা নিচে দেয়া হলো।

==ইংরেজি বই==
**টিনটিন অ্যান্ড দ্য ওয়ার্ল্ড অফ হার্জ* - [[বেনওয়া পিটারস]] (১৯৮৩)
**হার্জ অ্যান্ড টিনটিন, রিপোর্টার্স* - [[ফিলিপ গডিন]] (১৯৮৬)
**টিনটিন, সিক্সটি ইয়ারস অফ অ্যাডভেঞ্চার* - [[মাইকেল ফার]] (১৯৮৯)
**টিনটিন, হার্জ অ্যান্ড হিজ ক্রিয়েশন* - [[হ্যারি থম্পসন]] (১৯৯১)
**টিনটিন ইন দ্য নিউ ওয়ার্ল্ড: এ রোম্যান্স* (১৯৯৩) - [[ফ্রেডেরিক টুটেন]]। একটি উপন্যাস যা কমিক বই থেকে টিনটিনকে টেনে এনেছে বাস্তববাদী জগতে। এর প্রচ্ছদে রয় লিচেনস্টাইনের চিত্রকর্ম ব্যহৃত হয়েছিল।
**টিনটিন: দ্য কমপ্লিট কমপ্যানিয়ন* - [[মাইকেল ফার]] (২০০১)
**টিনটিন - পকেট এসেনশিয়ালস* - [[জিন-মার্ক ও র‍্যান্ডি লফিশিয়ার]] (২০০২)
**দি অ্যাডভেঞ্চারস অফ টিনটিন অ্যাট সী* - [[ইভ হোরাও]]; অনুবাদ ও সম্পাদনা করেছেন [[মাইকেল ফার]] (২০০৪)।
**টিনটিন অ্যান্ড দ্য সিক্রেট অফ লিটারেচার* - [[টম ম্যাকার্থি (ঔপন্যাসিক)|টম ম্যাকার্থি]] (২০০৬)। অনেকটা দুর্বোধ্য এই বইয়ে টিনটিন কমিক সিরিজের মধ্যে "মহৎ সাহিত্যের" উপাদান খোঁজার চেষ্টা করা হয়েছে এবং [[ইস্কিলুস]], [[অনরে দ্য বালজাক|বালজাক]], [[জোসেফ কনরাড|কনরাড]] বা [[হেনরি জেমস]] প্রমুখের দৃষ্টিভঙ্গীতে এর সাহিত্যিক বিশ্লেষণ করা হয়েছে। 
**ক্যালকুলাস* - [[মাইকেল ফার]] এবং [[এর্জে|হার্জ]] (২০০৭)
**হ্যাডক* - [[মাইকেল ফার]] এবং [[এর্জে|হার্জ]] (২০০৭)
**মাদাম কাস্তাফিয়র* - [[মাইকেল ফার]] এবং [[এর্জে|হার্জ]] (২০০৭)
**স্নোয়ি* - [[মাইকেল ফার]] এবং [[এর্জে|হার্জ]] (২০০৭)
**জনসন ও রনসন* - [[মাইকেল ফার]] এবং [[এর্জে|হার্জ]] (২০০৭)
**টিনটিন* - [[মাইকেল ফার]] এবং [[এর্জে|হার্জ]] (২০০৭)
**টিনটিন অ্যান্ড কোং* - [[মাইকেল ফার]] (২০০৭)
**দি অ্যাডভেঞ্চারস অফ হার্জ'' - মাইকেল ফার (২০০৭)

## তথ্যসূত্র

বিষয়শ্রেণী:Lists of books
Books about Tintin
বিষয়শ্রেণী:Books about comics
বিষয়শ্রেণী:বইয়ের তালিকা
বিষয়শ্রেণী:টিনটিনের বই
চাটনি

**চাটনি** (, ) একটি সসজাতীয় খাবার যা দক্ষিণ এশিয়ার দেশসমূহে খুবই জনপ্রিয়। উপকরণের তারতম্যের কারণে চাটনি প্রকারভেদ নির্ভর করে। টমেটো থেকে শুরু করে বাদাম বাটা দিয়েও চাটনি প্রস্তুত করা হয়।&nbsp;

দক্ষিণ ভারতে ভাজা শুকনো মসুর ডাল থেকে চাটনির গুড়ো তৈরী করা হয় যা ইডলিস এবংং দোসার সাথে ব্যবহার করা হয়। বাদানের চাটনি শুকনো এবং ভেজা দুইভাবেই প্রস্তুত করা যায়।

## নামকরণ&nbsp;
চাটনি শব্দটি হিন্দী চটনি () থেকে এসেছে যার অর্থ চাটা। ভারতীয় উপমহাদেশে প্রচলিত ভাষাসমূহে চাটনিকে বিভিন্ন ভাবে উচ্চারণ করা হয়। 
* , 
* , 
* , 
* , 
* , 
* , 
* ,
* , 
* , 
* ,  
* , 
* , 
* ।

## ইতিহাস
থাম্ব|মুরগীর চাটনি, বান্দরবান, বাংলাদেশ।
থাম্ব|কাঁচা আমের চাটনি, পশ্চিমবঙ্গ, ভারত।

## তথ্যসূত্র

## আরো পড়ুন
* Weaver, William Woys. "Chutney". *Encyclopedia of Food and Culture.* Ed. Solomon H. Katz. Vol. 1. New York: Charles Scribner's Sons, 2003. 417–418. 3 vols.  .
* Dahiya, Ashish. *Food of Haryana: The Great Chutneys* Vol. 1. India. .
* Food Safety in Production of Chutney, Pickles. Jams, Oils - UK

বিষয়শ্রেণী:বাঙালির খাবার
বিষয়শ্রেণী:চাটনি
বিষয়শ্রেণী:প্রাচীন খাবার
বিষয়শ্রেণী:শ্রীলঙ্কীয় রন্ধনশৈলী
বিষয়শ্রেণী:দক্ষিণ এশীয় রন্ধনশৈলী
বিষয়শ্রেণী:ভারতের নিরামিষ পদ
বিষয়শ্রেণী:বাংলাদেশী ফোড়ন
টিনটিন ইন টিবেট (ভিডিও গেম)

***টিনটিন ইন টিবেট*** একটি ভিডিও গেম যা *[[তিব্বতে টিনটিন]]* কমিকস অবলম্বনে তৈরি হয়েছে। এর মূল রচয়িতা ছিলেন বেলজীয় কার্টুনিস্ট হার্জ। এই গেমটির ধারায় আরেকটি গেম নির্মিত হয়েছিল *[[প্রিজনারস অফ দ্য সান]]* নামে। ১৯৯৫ সালের শেষাংশে এটি সুপার এনইএস, গেম বয়, গেম গিয়ার এবং সাগা জেনেসিস/মেগা ড্রাইভের জন্যে মুক্তি দেয়া হয়। এর পিসি (এমএস-ডস ও উইন্ডোজ ৯৫) সংস্করণ বেরোয় ১৯৯৬ সালে এবং ২০০১ সালে গেম বয় কালারের জন্যেও প্রকাশিত হয়।

## মুক্তির তারিখ
* *টিনটিন ইন টিবেট* - সাগা জেনেসিস/মেগা ড্রাইভ – ১৯৯৫
* *টিনটিন ইন টিবেট* - গেম বয় – ১৯৯৫
* *টিনটিন ইন টিবেট* - গেম গিয়ার – ১৯৯৫
* *টিনটিন ইন টিবেট* - সুপার এনইএস – ডিসেম্বর ১৯৯৫
* *টিনটিন ইন টিবেট* - পিসি – ১৯৯৬
* *টিনটিন ইন টিবেট* - গেম বয় কালার (জিবিসি) – ২০০১

## বহিঃসংযোগ
* Tintin Games at Tintinologist.org

বিষয়শ্রেণী:গেম বয়ের গেমস
বিষয়শ্রেণী:সাগা জেনেসিস গেমস
বিষয়শ্রেণী:টিনটিনকে নিয়ে তৈরি ভিডিও গিম
বিষয়শ্রেণী:উইন্ডোজ গেম
বিষয়শ্রেণী:১৯৯৬-এর ভিডিও গেম
বিষয়শ্রেণী:১৯৯৫-এর ভিডিও গেম
বিষয়শ্রেণী:একক খেলোয়াড় ভিডিও গেম
ডায়ালাইসিস

মানুষ এবং অন্যান্য প্রাণীর শরীরে শারীরিক বিপাকের ফলে যে বর্জ্য তৈরী হয় তা শরীর থেকে বের করে দেওয়ার জন্য ছাঁকনি হিসেবে কিডনি কাজ করে।  কিডনি শরীরে প্রবাহিত সমস্ত রক্ত ছেকে পানির সাথে মিশিয়ে মূত্র হিসেবে শরীরের বর্জ্য পদার্থ বের করে দেয়। কোন কারণে কিডনি নষ্ট হলে কিডনির পরিবর্তে কৃত্রিম ছাঁকনি ব্যবহার করে তার মধ্যে দিয়ে শরীরে প্রবাহিত সমস্ত রক্ত ছেঁকে শরীর থেকে বর্জ্য বের করে দেওয়ার প্রক্রিয়াকে চিকিৎসা শাস্ত্রে বলা হয় ডায়ালাইসিস্ এবং যে কৃত্রিম ছাঁকনি দিয়ে এ ছাঁকন প্রক্রিয়া করা হয় তাকে বলা হয় ডায়ালাইজার।

## কখন বা কেন করা হয়
সাধারণত কিডনি বিকল হলে ডায়ালাইসিস্ করতে হয়। কিডনি বা বৃক্ক এবং এর বিকল্প ডায়ালাইজার তরল পদার্থের ব্যাপন (diffusion) প্রক্রিয়ার মাধ্যমে রক্ত হতে বর্জ্য পদার্থ এবং সূক্ষ ছাঁকন প্রক্রিয়ায় (ultrafiltration) পানি ছেঁকে  একে মূত্র হিসেবে শরীর থেকে বের করে দেয় ।

## সাবধানতা
একই  ডায়ালাইজার এর মধ্যে দিয়ে একাধিক রোগীর রক্ত প্রবাহিত করে পরিশোধন করলে রক্তের মাধ্যমে রক্ত বাহিত মারাত্মক সংক্রামক রোগ যেমন হেপাটাইটিস বি হবার সম্ভাবনা থাকে।  তাই, কিডনি রোগীদের চিকিৎসায় ডিসপোজেবল (ব্যবহারের পর ফেলে দেওয়া হয়) ডায়ালাইজার ব্যবহার করা আবশ্যক।
## বিভিন্ন দেশে ডায়ালাইসিস
### যুক্তরাজ্যে
জাতীয় স্বাস্থ্য পরিষেবা যুক্তরাজ্যে ডায়ালাইসিস প্রদান করে থাকে। ইংল্যান্ডে, পরিষেবাটি NHS ইংল্যান্ড কর্তৃক চালু হয়। প্রতি বছর প্রায় ২৩,০০০ রোগী এই পরিষেবাটি ব্যবহার করে থাকেন। যে সমস্ত রোগীদের ডায়ালাইসিস সেন্টারে যেতে হয়, তাদের পরিবহন খরচ সাধারণত বিনামূল্যে প্রদান করা হয়। কর্নওয়াল ক্লিনিকাল কমিশনিং গ্রুপ এই বিধানটি ২০১৮ সালে নির্দিষ্ট চিকিৎসা বা আর্থিক কারণ না থাকা রোগীদের জন্য সীমাবদ্ধ করার প্রস্তাব করে। যদিও কিডনি কেয়ার ইউকে-এর নেতৃত্বে একটি প্রচারণার পরে তাদের মত পরিবর্তন করে এবং ন্যূনতম সপ্তাহে তিনবার অথবা ন্যূনতম তিন মাসের জন্য মাসে ছয় বার ডায়ালাইসিস প্রয়োজন এমন রোগীদের জন্য পরিবহন সেবা দিতে সিদ্ধান্ত নেয়।

যুক্তরাজ্যের একটি গবেষণায় দেখা গেছে যে বাড়িতে ডায়ালাইসিস করা হাসপাতালে ডায়ালাইসিস গ্রহণের চেয়ে কম ব্যয়বহুল।  যাইহোক, যুক্তরাজ্যের বহু মানুষ নিয়মিত পারস্পরিক যোগাযোগ চালিয়ে যাওয়ার মতো বিভিন্ন কারণে হাসপাতালে ডায়ালাইসিস গ্রহণ করতে স্বাচ্ছন্দ্যবোধ করে।  বাড়িতে ডায়ালাইসিস করার জন্য লোকেদের উত্সাহিত করা NHS-এর জন্য সাশ্রয়ী মূল্যের হতে পারে, সেইসাথে মানুষের সামাজিক এবং পেশাগত জীবনে ডায়ালাইসিসের প্রভাব হ্রাস করতে পারে।

## আরও দেখুন
*হিমোডায়ালিসিস

## তথ্যসূত্র

বিষয়শ্রেণী:বৃক্কের রোগ
বিষয়শ্রেণী:বৃক্ক বৈকল্যের চিকিৎসা
বিষয়শ্রেণী:শারীরিক বর্জ্য অপসারণ
বিষয়শ্রেণী:ঝিল্লি প্রযুক্তি
শাক

**শাক** বা **পাতা সবজি** () হল এক ধরনের উদ্ভিদ যার পাতা সবজি হিসাবে খাওয়া হয়। পাতা ছাড়াও মাঝেমধ্যে পাতাবৃন্ত ও কচি কাণ্ড এর অন্তভুর্ক্ত। যদিও বিভিন্ন প্রকারের উদ্ভিদ শাকের আওতায় আসে, অধিকাংশের পুষ্টিগুণ ও রান্নার পদ্ধতি অনুসারে শাকের সাথে ভাগ করা হয়।

প্রায় এক হাজার প্রজাতির উদ্ভিদের পাতা খাওয়ার উপযোগী হিসাবে জানা যায়। শাক অধিকাংশ সময় লতাপাতা বা গুল্মজাতীয় ও ক্ষণস্থায়ী উদ্ভিদ হয়ে থাকে, যেমনঃ লেটুস,  পালংশাক, নাপা শাক,লালশাক ইত্যাদি । আদানসোনিয়া, অ্যারেলিয়া, মোরিঙ্গা, মোরাস ও টুনা প্রজাতি সহ কিছু অরণ্যময় বা বৃহদাকার উদ্ভিদের পাতাও শাক হিসাবে খাওয়া যায়।

## শাকের ছবি

চিত্র:Napa (Leaf vegetable).jpg|নাপা শাক
File:Spinach leaves.jpg|পালং শাক
চিত্র:ধনেপাতা (শাক).jpg|ধনিয়া শাক বা ধনেপাতা
File:ডাটা শাক.jpg|thumb|ডাটা শাক


## পুষ্টিগুণ
শাক বা পাতা সবজিতে সাধারণত চর্বি ও ক্যালরি পরিমাণে খুব কম থাকে বা নেই। এবং প্রোটিন, ফাইবার, ভিটামিন সি, প্রো ভিটামিন এ ক্যারটিনয়েড, ম্যাঙ্গানিজ ও ভিটামিন কে উচ্চ পরিমাণে থাকে।

## প্রস্তুত
থাম্ব|মার্কিন নৌবাহিনীর জাহাজে বড় একটি পাত্রে শাক প্রস্তুত করা হচ্ছে
যদি পাতাগুলি খাবারের জন্য রান্না করা হয়, তবে সেগুলিকে সেদ্ধ শাক হিসাবে উল্লেখ করা যেতে পারে। পাতার সবজি ভাজা, সিদ্ধ করা বা কাঁচা খাওয়া হতে পারে। শুয়োরের মাংস দিয়ে সিদ্ধ করা পাতা সবজি এবং দক্ষিণ মার্কিন রন্ধনপ্রণালীতে একটি ঐতিহ্যবাহী খাবার। পাতা শাক সাধারণত দক্ষিণ এশিয়ার বিভিন্ন খাবারে খাওয়া হয়। পাতাযুক্ত সবুজ শাকগুলি টর্টিলার মতো একটি ভোজ্য প্যাকেজে অন্যান্য উপাদানগুলি মোড়ানোর জন্য ব্যবহার করা যেতে পারে।  অনেক সবুজ শাক যেমন- লেটুস বা পালং শাকও কাঁচা খাওয়া যায়। উদাহরণস্বরূপ স্যান্ডউইচ বা সালাদে।

### আফ্রিকা

### গ্রীস

### ইতালি

## আরও দেখুন

* বাংলাদেশের সবজি
* পুঁই শাক
* পালং শাক
* নাপা শাক
* কলমি শাক
* হেলেঞ্চা শাক
* উষনি শাক
* দুলফি শাক
* তেলাকুচা শাক 
* ঢেঁকি শাক
* ডেমি শাক
* ঘেটকচু শাক
* বতুয়া শাক
* কচু শাক
* শুষনি শাক
* সাঞ্চি শাক
* মেথি শাক

## তথ্যসূত্র

বিষয়শ্রেণী:শাক
বিষয়শ্রেণী:সবজি
ক্ষীর

**ক্ষীর** বা **মেওয়া** বাংলার নিজস্ব মিষ্টি। ক্ষীর শুধু মিষ্টিই নয় এটি অন্যান্য মিষ্টির সহযোগী এবং প্রধান উপকরণ হিসাবে ব্যবহার করা হয়। উত্তরভারতে ক্ষীর নামটি  পায়েস হিসাবে ব্যবহার করলেও বাংলায় ক্ষীর সম্পূর্ণ ভিন্ন স্বাদের ও ভিন্ন মিষ্টি।

## প্রস্তুতি
ক্ষীর প্রস্তুত করার জন্য একমাত্র উপাদান হলো খাঁটি দুধ। খাঁটি দুধের তিন ভাগকে জ্বাল দিয়ে শুকিয়ে একভাগ করা হলে ক্ষীর তৈরী হয়। তবে দুধে অনেক সময় এরারুট, সুজি ও পানিফলের পালো এবং চিনি মিশিয়ে গাঢ় ও মিষ্টি করা হয়। তবে সেই ক্ষীরের স্বাদ নির্জলা খাঁটি দুধের মতন হয় না, গন্ধ, স্বাদ ও বর্ণে বিস্তর পার্থক্য থেকে যায়। তবে সমুদয় দুধ শুকিয়ে চার ভাগ থেকে এক ভাগ করলে ডেলা ক্ষীর না খোয়া ক্ষীর তৈরী হয়। এই খোয়া ক্ষীর নানা মিষ্টি প্রস্তুতিতে তৈরী করা হয়।

## ব্যবহার
ক্ষীর বাংলার মিষ্টির এক অপরিহার্য উপাদান। ক্ষীরকে দুই রকম ভাবে প্রস্তুত করা হয়। 
* খোয়া ক্ষীর
* ক্ষীর বা অর্ধতরল ক্ষীর

খোয়া ক্ষীরকে অনেক মিষ্টিতে ব্যবহার করা হয়। এর মধ্যে কানসাট, ক্ষীরের বরফি ইতাদি মিষ্টিতে ব্যবহার উল্লেখযোগ্য।

অর্ধতরল ক্ষীর রসমালাই জাতীয় মিষ্টিতে ব্যবহার করা হয়। এক্ষেত্রে ক্ষীরের মধ্যে ছোট ছোট মিষ্টিকে ডুবিয়ে দেওয়া হয়।

## ক্ষীরের তৈরী কিছু মিষ্টি
* ক্ষীর কদম 
* কানসাট 
* ক্ষীরের বরফি
* পাতক্ষীর
* ক্ষীরের পুতুল

## সাহিত্যে ক্ষীর
অবনীন্দ্রনাথ ঠাকুরের লেখা **ক্ষীরের পুতুল** গল্পে ক্ষীরের উল্লেখ আছে। এখানে দুয়োরানি ক্ষীর দিয়ে তার পুত্র তৈরী করে বিয়ে করাতে পাঠিয়েছেন এবং ষষ্ঠী ঠাকুর সেই ক্ষীরের পুতুল খেয়ে ফেলায় পরে একটা পুত্র উপহার দেন।
## বাগধারায় ক্ষীর
বাংলায় অতি পরিচিত একটি বাগধারা হলো -

এই কথাটির অর্থ ধৈর্য ধরলে সফলতা আসে।

ক্ষীরের অপর নাম হলো মেওয়া। দুধকে অনেকক্ষণ ধরে ধৈর্য ধরে জ্বাল দিলে তা উপাদেয় ক্ষীরে পরিনত হয়। সেটাই বাংলার লোক সমাজে চলিত কথায় ব্যবহার হয়।

## তথ্যসূত্র

বিষয়শ্রেণী:বাংলার মিষ্টি
বিষয়শ্রেণী:বাঙালি রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:ভারতীয় রন্ধনশৈলী
২০১৭ বিশ্ব অ্যাথলেটিকস চ্যাম্পিয়নশিপ

**১৬শ বিশ্ব অ্যাথলেটিক্স চ্যাম্পিয়নশিপ** যুক্তরাজ্যের রাজধানী লন্ডনে অনুষ্ঠিত হবে। আগস্ট, ২০১৭ সালে অনুষ্ঠিতব্য বিশ্ব অ্যাথলেটিকস চ্যাম্পিয়নশিপ প্রতিযোগিতা আয়োজনের বিষয়টি আন্তর্জাতিক অ্যাথলেটিকস ফেডারেশন (আইএএএফ) কর্তৃক ১১ নভেম্বর, ২০১১ তারিখে মোনাকোয় ঘোষণা করা হয়। এ চ্যাম্পিয়নশিপেই বিখ্যাত স্প্রিন্টার উসেইন বোল্টের শেষবারের মতো অংশ নেয়ার কথা রয়েছে।

## নিলাম ব্যবস্থা
১ সেপ্টেম্বর, ২০১১ তারিখে প্রতিযোগিতা আয়োজনের শেষ তারিখ অতিবাহিত হবার পর দেখা যায় লন্ডন ও দোহা - এ দুই শহর তাদের প্রার্থীতা নিশ্চিত করে। বার্সেলোনা নিলাম প্রক্রিয়ায় অংশগ্রহণের বিষয়টি আলোচনা করতে শুরু করলে স্থানীয় জনগণের প্রয়োজনীয় সমর্থন না থাকায় ও অর্থনৈতিক সঙ্কটের কারণে পিছিয়ে পড়ে। 

আইএএএফ মূল্যায়ন কমিশন দুই শহরের বিষয়ে মূল্যায়ণে অগ্রসর হয়। ২ অক্টোবর লন্ডন পরিদর্শনের পর ৪ অক্টোবর দোহায় যায়। সেখানে ৬ অক্টোবর পর্যন্ত তারা অবস্থান করে। এরপর ১১ নভেম্বর, ২০১১ তারিখে চূড়ান্ত সিদ্ধান্তের বিষয়ে ঘোষণা আসে। আনুষ্ঠানিকভাবে লন্ডনকে প্রতিযোগিতা আয়োজনের বিষয়ে নিশ্চিত করা হয়।

### দোহা
৫ সেপ্টেম্বর, ২০১১ তারিখে দোহা ২০১৭ সালের বিশ্ব চ্যাম্পিয়নশিপ আয়োজনে প্রচারণা কার্য উদ্বোধন করে। নিলাম প্রক্রিয়ায় অংশগ্রহণের জন্যে তারা ‘শক্তিশালী বিশ্ব চ্যাম্পিয়নশিপের জন্য সঠিক অংশীদার’ শিরোনামে স্লোগান ব্যবহার করে। আব্দুল্লাহ আল জাইনি ও আফ্রোদিতি মসসৌদী’র নেতৃত্বে ছিলেন। 
এছাড়াও, আইএএএফের সদস্য ব্রায়ান রোকেও এতে সম্পৃক্ত করা হয়। আবহাওয়া নিয়ন্ত্রিত খলিফা স্টেডিয়ামকে নব আঙ্গিকে সাজানো হয়। উদ্বোধনী অনুষ্ঠানের পর রাত্রিতে ম্যারাথনের আয়োজন করা হয়।

### লন্ডন
৬ সেপ্টেম্বর, ২০১১ তারিখে লন্ডন ২০১৭ সালে চ্যাম্পিয়নশিপ আয়োজনের জন্যে ‘রেকর্ড ভাঙ্গার জন্য প্রস্তুত হও’ শিরোনামীয় স্লোগান ব্যবহার করে। ১৫ বছরেরও কম সময়ের মধ্যে এ শহরটি চারটি নিলাম প্রক্রিয়ায় অংশ নিয়েছে। লন্ডনের নিলাম দল মন্তব্য করে যে, যদি নিলামে তারা জয়যুক্ত হয়, তাহলে ‘বিশ্ব অ্যাথলেটিকসে মহিলাদের অংশগ্রহণের’ বিষয়ে প্রকল্প গ্রহণ করবে।

## মাঠ

লন্ডনের স্ট্রাটফোর্ডের সাবেক অলিম্পিক স্টেডিয়ামে চ্যাম্পিয়নশিপ প্রতিযোগিতা অনুষ্ঠিত হবে। এ স্টেডিয়ামের দর্শক ধারণ সক্ষমতা ৬০,০০০।

## সম্প্রচার ব্যবস্থা
যুক্তরাজ্যে টেলিভিশনে সরাসরি সম্প্রচারের জন্যে বিবিসিকে দায়িত্ব দেয়া হয়। অন্যদিকে, মার্কিন যুক্তরাষ্ট্রে এনবিসিইউনিভার্সেল কর্তৃপক্ষ সম্প্রচারের দায়িত্ব নেয়।

## অংশগ্রহণের মানদণ্ড
১ অক্টোবর, ২০১৬ তারিখ থেকে ২৩ জুলাই, ২০১৭ তারিখে অনুষ্ঠিত সময়সীমায় প্রতিযোগিতায় অংশগ্রহণের মাধ্যমে ক্রীড়াবিদদের অংশগ্রহণের মানদণ্ড নির্ধারণ করা হয়। তবে, রাস্তার প্রতিযোগিতা ও সম্মিলিত প্রতিযোগিতাসমূহের জন্য মার্চ, ২০১৬-কে অনুমোদন দেয়া হয়।

## তথ্যসূত্র

## আরও দেখুন
* জাস্টিন গ্যাটলিন
* শেলি-অ্যান ফ্রেজার-প্রাইস
* বিশ্ব অ্যাথলেটিকস চ্যাম্পিয়নশিপ
* ২০১৫ বিশ্ব অ্যাথলেটিকস চ্যাম্পিয়নশিপ

## বহিঃসংযোগ
*Competition timetable
*London 2017 Website
*London 2017 document
*Doha 2017 bid Website

বিষয়শ্রেণী:বিশ্ব অ্যাথলেটিকস চ্যাম্পিয়নশিপ
বিষয়শ্রেণী:২০১৭-এ অ্যাথলেটিকস (ট্র্যাক এন্ড ফিল্ড)
বিষয়শ্রেণী:স্বাগতিক ইংল্যান্ডে আন্তর্জাতিক ক্রীড়া প্রতিযোগিতা
বিষয়শ্রেণী:২০১৭-এ ইংরেজ ক্রীড়া
বিষয়শ্রেণী:স্বাগতিক লন্ডনে আন্তর্জাতিক ক্রীড়া প্রতিযোগিতা
বিষয়শ্রেণী:২০১৭-এ লন্ডন
প্লাসকো ভবন

**প্লাসকো ভবন** (, *Sakhteman Plasko*) হল একটি ১৭ তলা বিশিষ্ট ভবন যেটি ইরানের রাজধানী তেহরানে অবস্থিত। এটি তৈরি হয়েছিল ১৯৬২ সালে যখন ইরান অর্থনৈতিকভাবে সমৃদ্ধ হচ্ছিল। তৎকালে, ইরানের সুপরিচিত ব্যবসায়ী ছিলেন হাবিব ইলঘানিয়ান। তার প্লাস্টিক কোম্পানির নামের পরই এই ভবনটির নাম প্লাসকো ভবন রাখা হয়। এটি আবাসিক এবং বাণিজ্যিক ভবন হিসেবে বেশি ব্যবহৃত হতো। তাছাড়া নিচতলায় ছিল বড় শপিং মল। এর ওপর তলায় ছিল একটি রেস্টুরেন্ট। তাছাড়া ভবনটিতে কিছু কাপড়ের দোকানও ছিল।

তৈরি হওয়ার পর এটিই ছিল ইরানের সবচেয়ে উঁচু ভবন। তাছাড়া এটি ছিল তখনকার মর্যাদাপূর্ণ ভবন। ভবনটি ১৯ জানুয়ারি ২০১৭ সালে অগ্নিকান্ডে ধ্বশে পড়ে। 
## তথ্যসূত্র

বিষয়শ্রেণী:তেহরানের ভবন ও স্থাপনা
বিষয়শ্রেণী:১৯৬২-এ সম্পন্ন আবাসিক ভবন
বিষয়শ্রেণী:প্রাক্তন গগনচুম্বী অট্টালিকা
বিষয়শ্রেণী:১৯৬২-এ সম্পন্ন বাণিজ্যিক ভবন
কক্সবাজার ইন্টারন্যাশনাল ইউনিভার্সিটি

**কক্সবাজার ইন্টারন্যাশনাল ইউনিভার্সিটি** ২০১৩ সালে প্রতিষ্ঠিত হয়। এর স্থায়ী ক্যাম্পাস ডায়নামিক কক্স কিংডম, কলাতলি মোড়ে অবস্থিত। এটি কক্সবাজার জেলার একমাত্র সরকার ও ইউজিসি অনুমোদিত বেসরকারি বিশ্ববিদ্যালয়। এটি বাংলাদেশের সর্বদক্ষিণের একমাত্র বিশ্ববিদ্যালয়। বিশ্ববিদ্যালয় থেকে কক্সবাজার সমুদ্র সৈকত দেখা যায়, যা পৃথিবীর দীর্ঘতম সমুদ্র সৈকত।

## আরও দেখুন
* সরকারি বিশ্ববিদ্যালয়
* বেসরকারি বিশ্ববিদ্যালয়
* জাতীয় বিশ্ববিদ্যালয়

## তথ্যসূত্র

## বহিঃসংযোগ
* 
* বাংলাদেশ বিশ্ববিদ্যালয় মঞ্জুরী কমিশন

বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:কক্সবাজার জেলার শিক্ষাপ্রতিষ্ঠান
বিষয়শ্রেণী:২০১৩-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:কক্সবাজারের ভবন ও স্থাপনা
সুশীলা দাশগুপ্ত

**সুশীলা দাশগুপ্ত** ( ১৯১২- মার্চ, ১৯৮৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, বিপ্লবী নেত্রী এবং অগ্নিকন্যা।

## পরিবার
সুশীলা দাশগুপ্ত ১৯১২ সালে ঢাকা জেলার বিক্রমপুরের টঙ্গীবাড়ি গ্রামে জন্মগ্রহণ করেন। পিতৃভূমিও ছিল ঢাকার বিক্রমপুরের টঙ্গীবাড়ি গ্রামে। তার পিতার নাম হরকুমার দাশগুপ্ত ও মাতার নাম নির্মলা দেবী। তার মাসতুতো বোন প্রমীলা গুপ্ত।

## রাজনৈতিক জীবন
সুশীলা দাশগুপ্ত যখন কলেজে পড়তেন তখনই গ্রেপ্তার হন। ঢাকার ইডেনে পড়ার সময় ইংরেজদের অত্যাচার দেখে বিচলিত হয়ে পরেন। অন্যদিকে ইংরেজদের বিরুদ্ধে গান্ধীর আন্দোলন আরও প্রভাব বিস্তার করতে থাকে। তখন তিনিও সে আন্দোলনে যুক্ত হন। 'শ্রীসংঘ' নামক বিপ্লবীদের সাথে যুক্ত হন। তাদের সাথে গ্রামে গ্রামে মানুষদের সংগঠিত করতে থাকেন ও চাঁদা সংগ্রহ করতে থাকেন। *জয়শ্রী* নামে পত্রিকা পরিচালনা করতেন। ১৯৩২ সালে বিএ পড়ার সময় ডেটিনিউ রুপে তিনি প্রেসিডেন্সি, হিজলি জেলে বন্দি ছিলেন। ১৯৩৭ সালে তিনি মুক্তি পান।

## মৃত্যু
তিনি ১৯৮৩ সালের মার্চ মাসে মারা যান।

## তথ্যসূত্র

বিষয়শ্রেণী:১৯১২-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:রাজনীতিতে বাংলাদেশী নারী
বিষয়শ্রেণী:ঢাকার ব্যক্তি
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:ঢাকার বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:নারী বিপ্লবী
রাজা কুমার শুক্লা

**রাজা কুমার শুক্লা** ১৮৭৫ সালে বিহারের মুরলি ভীতারভা (এখন চম্পারণ) গ্রামে জন্মগ্রহণ করেন। 
তিনি ভারতের একজন গ্রামবাসী ছিলেন, যিনি ভারতের স্বাধীনতা সংগ্রামের সময় গান্ধিজীর সান্নিধ্যে বিখ্যাত হয়ে ওঠেন। তিনি গান্ধিজীকে চম্পারণে আসার আমন্ত্রণ জানান।
থাম্ব|Gandhi and his followers at Champaran

## ইতিহাস
রাজ কুমার শুক্লা পূরণ মহাত্মা গান্ধী তাকে সচেতন দুর্দশার কৃষকদের চম্পারণে এবং তাকে রাজী করানো সেখানে যান. যদিও প্রায়ই হিসাবে বর্ণনা, একটি চাষা, তিনি একটি অর্থ ঋণদাতা থেকে গ্রামে Murli Bharwa কাছাকাছি Narkatiaganj West Champaran আদায় অনুযায়ী তার নিজের বক্তব্য, আগে তদন্ত কমিটি সেট আপ প্রাদেশিক সরকার দ্বারা একটি সমষ্টি টাকায় দুই হাজার একটি মাস থেকে সুদের  Brahambhatt ব্রাহ্মণ মধ্যে Champaran আগে ছিল বিদ্রোহ বিরুদ্ধে নীল চাষ 1914 সালে (এ Pipra) এবং 1916 (Turkaulia).

## গান্ধীর চম্পারণ
Mahatama গান্ধী আগত Champaran সঙ্গে তার দলের বিশিষ্ট জাতীয়তাবাদী রাজেন্দ্র প্রসাদ, Anugraha নারায়ণ সিনহা, Brajkishore প্রসাদ এবং চম্পারণ সত্যাগ্রহ শুরু করেন.

স্মরণ করে তার জন্মের 125th বার্ষিকী, ডিপার্টমেন্ট অফ পোস্ট মুক্তি একটি স্ট্যাম্প তার সম্মান 2000 সালে.

## আরও দেখুন
* চম্পারণ ও খেদা সত্যাগ্রহ

## তথ্যসূত্র

বিষয়শ্রেণী:১৮৭৫-এ জন্ম
বিষয়শ্রেণী:ভারতের স্বাধীনতা আন্দোলন
বিষয়শ্রেণী:বিহারের ব্যক্তি
বিষয়শ্রেণী:১৯৪৬-এ মৃত্যু
বিষয়শ্রেণী:ব্রিটিশ ভারতীয় ব্যক্তি
৩য় একাডেমি পুরস্কার

**৩য় একাডেমি পুরস্কার** অনুষ্ঠান একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক প্রদত্ত বার্ষিক চলচ্চিত্র পুরস্কার, যা ৫ নভেম্বর, ১৯৩০ সালে ১ আগস্ট, ১৯২৯ থেকে ৩১ জুলাই, ১৯৩০ পর্যন্ত মুক্তিপ্রাপ্ত ও প্রদর্শিত চলচ্চিত্রের জন্য প্রদান করা হয়। অনুষ্ঠানটি অ্যাম্বাসেডর হোটেল, লস অ্যাঞ্জেলেস, ক্যালিফোর্নিয়ায় অনুষ্ঠিত হয়।

*[[অল কোয়ায়েট অন দ্য ওয়েস্টার্ন ফ্রন্ট (১৯৩০-এর চলচ্চিত্র)|অল কোয়ায়েট অন দ্য ওয়েস্টার্ন ফ্রন্ট]]* প্রথম চলচ্চিত্র হিসেবে শ্রেষ্ঠ চলচ্চিত্র ও শ্রেষ্ঠ পরিচালক বিভাগে পুরস্কার লাভ করে। লুইস মাইলস্টোন প্রথম পরিচালক হিসেবে দ্বিতীয়বারের মত শ্রেষ্ঠ পরিচালক বিভাগে পুরস্কার লাভ করেন।

*[[দ্য লাভ প্যারেড]]* সর্বাধিক ৬টি বিভাগে মনোনয়ন লাভ করে কিন্তু একটিও পুরস্কার বিজয় করে নি। এই বছর প্রথম শ্রেষ্ঠ শব্দগ্রহণ বিভাগে প্রথম পুরস্কার দেওয়া হয় এবং পুরস্কার লাভ করেন ডগলাস শীরার, যিনি শ্রেষ্ঠ অভিনেত্রী বিভাগে বিজয়ী নর্মা শীরারের ভাই। তারাই অস্কারের ইতিহাসে প্রথম একই পরিবারের সদস্য।

## পুরস্কার
[thumb|150px|অস্কার ট্রফি হাতে [কার্ল লেমলে জুনিয়র, ১৯৩০।]]
বিজয়ীরা প্রথমে উল্লেখিত ও **মোটা হরফ** দিয়ে নির্দেশিত।

## একাধিক মনোনয়ন ও পুরস্কার

নিম্নোক্ত চলচ্চিত্রগুলো একাধিক মনোনয়ন লাভ করে:
* **৬টি:** *[[দ্য লাভ প্যারেড]]*
* **৪টি:** *[[অল কোয়ায়েট অন দ্য ওয়েস্টার্ন ফ্রন্ট (১৯৩০-এর চলচ্চিত্র)|অল কোয়ায়েট অন দ্য ওয়েস্টার্ন ফ্রন্ট]]*, *[[দ্য বিগ হাউজ (১৯৩০-এর চলচ্চিত্র)|দ্য বিগ হাউজ]]*, ও *[[দ্য ডিভোর্সি]]*
* **৩টি:** *[[ডিসরায়েলি (১৯২৯-এর চলচ্চিত্র)|ডিসরায়েলি]]* ও *[[অ্যানা ক্রিস্টি (১৯৩০-এর চলচ্চিত্র)|অ্যানা ক্রিস্টি]]*
* **২টি:** *[[বুলডগ ড্রামন্ড (১৯২৯-এর চলচ্চিত্র)|বুলডগ ড্রামন্ড]]* ও *[[রোমান্স (১৯৩০-এর চলচ্চিত্র)|রোমান্স]]*

নিম্নোক্ত চলচ্চিত্রগুলো একাধিক পুরস্কার লাভ করে:
* **২টি:** *[[অল কোয়ায়েট অন দ্য ওয়েস্টার্ন ফ্রন্ট (১৯৩০-এর চলচ্চিত্র)|অল কোয়ায়েট অন দ্য ওয়েস্টার্ন ফ্রন্ট]]* ও *[[দ্য বিগ হাউজ (১৯৩০-এর চলচ্চিত্র)|দ্য বিগ হাউজ]]*

## আরও দেখুন
* চলচ্চিত্রে ১৯২৯
* চলচ্চিত্রে ১৯৩০

## তথ্যসূত্র

## বহিঃসংযোগ
*Academy Awards Database 

বিষয়শ্রেণী:একাডেমি পুরস্কার অনুষ্ঠান
বিষয়শ্রেণী:১৯২৯-এর চলচ্চিত্র পুরস্কার
বিষয়শ্রেণী:১৯৩০-এর চলচ্চিত্র পুরস্কার
বিষয়শ্রেণী:মার্কিন চলচ্চিত্রের ১৯৩০
বিষয়শ্রেণী:ক্যালিফোর্নিয়ায় ১৯৩০
বিষয়শ্রেণী:নভেম্বর ১৯৩০-এর ঘটনাবলী
মে মাদাম

***মে মাদাম*** () ১৯৯৪ সালে মুক্তিপ্রাপ্ত একটি তামিল চলচ্চিত্র যেটি পরিচালনা করেছিলেন ভেনাস বলু এবং সঙ্গীত পরিচালনায় ছিলেন এ. আর. রহমান। চলচ্চিত্রটির মুখ্য ভূমিকায় ছিলেন বিনীত এবং সোনালী কুলকার্নী। চলচ্চিত্রটির আর্ট ডাইরেকশনে ছিলেন থোট্টা থারানি।

## কাহিনীখণ্ড
সন্ধ্যা (সোনালী কুলকার্নী) একজন শিল্পপতির একমাত্র কন্যা, সন্ধ্যার পিতা সন্ধ্যার জীবন সব ক্ষেত্রেই নিয়ন্ত্রিত রাখে। সন্ধ্যা যখন বুঝতে পারে যে তার পিতা তার বিয়ে এক যুক্তরাষ্ট্র প্রবাসী পুরুষের সঙ্গে ঠিক করে রেখেছেন তখন সে পালিয়ে মাদ্রাজ (বর্তমানে চেন্নাই) তে পালিয়ে আসার সিদ্ধান্ত নেয়। সন্ধ্যার মাদ্রাজে ঈশ্বর (বিনীত) নামের একজন ফটোগ্রাফারের সাথে পরিচয় হয়, তার সাথে বন্ধুত্ব হয় এবং পরে তারা একে অপরের প্রেমে পড়ে। সিনেমার শেষের দিকে দেখায় যে তারা দুজন বিয়ে করছে।
## চরিত্র
*বিনীত - ঈশ্বর 
*সোনালী কুলকার্নী - সন্ধ্যা
*আর সুন্দররজন
*মনোরমা - আন্ডাল
*জনকরাজ
*কাকা রাধাকৃষ্ণান
*আনন্দ কৃষ্ণমূর্তি - কোলকাতা
*পি সি রামকৃষ্ণ - সন্ধ্যার বাবা

## সঙ্গীত

সঙ্গীত পরিচালনায় ছিলেন এ. আর. রহমান আর গীতিকার ছিলেন বৈরামুথু।

## মুক্তি এবং গ্রহণ
১৯৯৪ সালের ৯ই সেপ্টেম্বর মুক্তি পায় এই চলচ্চিত্রটি। দি ইন্ডিয়ান এক্সপ্রেস পত্রিকার মালিনী মান্নাথ এই চলচ্চিত্রটি সম্পর্কে লিখেছিলেন, "অভিনেতা-অভিনেত্রী অতটা ভালো না হলেও, চলচ্চিত্রটি ভালোই লেগেছে।" ইন্দোলিংক সাময়িকীতে লেখা হয় যে, "চলচ্চিত্রটি মূলত তার সঙ্গীতের জন্য ভালো লাগে, কাহিনী অতটা ভালো না, আবার একেবারে খারাপও না।"

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৯৪-এর চলচ্চিত্র
বিষয়শ্রেণী:১৯৯০-এর দশকের তামিল ভাষার চলচ্চিত্র
বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:এ. আর. রহমান সুরারোপিত চলচ্চিত্র
বিষয়শ্রেণী:চেন্নাইয়ের পটভূমিতে চলচ্চিত্র
বিষয়শ্রেণী:উদগমণ্ডলমে ধারণকৃত চলচ্চিত্র
বিষয়শ্রেণী:চেন্নাইয়ে ধারণকৃত চলচ্চিত্র
বিষয়শ্রেণী:১৯৯৪-এর পরিচালনায় অভিষেক চলচ্চিত্র
বিষয়শ্রেণী:১৯৯০-এর দশকের প্রণয়ধর্মী সঙ্গীতধর্মী চলচ্চিত্র
বিষয়শ্রেণী:মার্কিন চলচ্চিত্রের ভারতীয় পুনর্নির্মাণ
২০১৬ হংকং ক্রিকেট দলের স্কটল্যান্ড সফর

হংকং জাতীয় ক্রিকেট দল দুইটি টুয়েন্টি২০ আন্তর্জাতিক খেলার জন্য স্কটল্যান্ড সফর করে, যা সেপ্টেম্বর ২০১৬-এ অনুষ্ঠিত হয়। 
## দলীয় সদস্য

## ওডিআই সিরিজ
### ১ম ওডিআই

### ২য় ওডিআই

## তথ্যসূত্র

## বহিঃসংযোগ

বিষয়শ্রেণী:২০১৬-এ স্কটিশ ক্রিকেট
বিষয়শ্রেণী:২০১৬-এ হংকংয়ের ক্রিকেট
বিষয়শ্রেণী:২০১৬-এ আন্তর্জাতিক ক্রিকেট প্রতিযোগিতা
বিষয়শ্রেণী:হংকং ক্রিকেট দলের বিদেশ সফর